Krásnu nedeľu všetkým! Vitajte vo vežičke, dnes máme celkom pekné počasie, však? Ponúknite sa lembasom, posadajte si dookola a počúvajte, čo vám dnes elfka rozpovie.
Keďže siedmy deň v týždni bol vždy ten najoddychovejší zo všetkých a keďže číslo sedem je to najmagickejšie číslo na svete, rozhodla som sa, že v nedeľu budeme otvárať oči a uši v údive nad čarami okolo nás. Viete, je medzi nami veľa talentovaných, kúzelných ľudí o ktorých nič nevieme – a mohli by sme ;) Preto nedeľa bude časom pravidelnej rubriky "Nedeľart", vďaka ktorej spoznáme 1 neznámeho umelca a vypočujeme si 1 krásnu skladbu. Čo vy na to? Môže byť? Sľubujem, že to bude krátke, aby som neodkrojila z vášho času priveľa, ale zároveň informačne a emočne "sýte" ;) Tak sa poďme ponoriť do prvého Nedeľartu so skladbou "Skeleton of a Town".